钦定古今图书集成/历象汇编/乾象典/第052卷 > 参宿
## 钦定古今图书集成/历象汇编/乾象典/第052卷 > 参宿

按《诗经召南小星》：“嘒彼小星，维参与昴。”

按《礼记月令》：“孟春之月，昏参中。”

按《尚书旋玑钤》，“参为大辰，主斩刈。”

按《星经》阙。

按《史记天官书》：“参为白虎，三星，直者是为衡石，其外
四星，左右肩股也。”

〈注〉孟康曰：“参三星，白虎宿中，西直，似称衡。”《正义》曰：“参主斩刈，又为天狱，主杀罚。其中三星横列者，三将军：东主后将军；西南曰右足，主偏将军。故轩辕氏占之。以北曰左肩，主左将军；西北曰右肩，主右将军；东南曰左足，应七将也。”

按：《汉书天文志》同。

按：《大戴礼夏小正》，“正月，初昏参中”，盖记时也。云斗柄
县在下，言斗柄者，所以著参之中也。

“三月参则伏。”伏者，非忘之辞也。星无时而不见，我有
不见之时，故曰“伏。”

“五月，参则见。”参也者，牧星也，故尽其辞也。

“八月”参中则旦，

按《博雅》：“紫宫参伐，谓之大辰参，谓之实沈。”

按《晋书天文志》：“参十星，一曰参伐，一曰大辰，一曰天
市，一曰𫓧钺，主斩刈；又为天狱，主杀伐；又主权衡，所
以平理也；又主边城，为九译，故不欲其动也。参，白兽
之体，其中三星，横列三将也。东北曰左肩，主左将；西
北曰右肩，主右将；东南曰左足，主后将军；西南曰右
足，主偏将军。故黄帝占，参应七将。中央三小星曰伐，
天之都尉也”，主鲜卑之国。

按：《隋书天文志》同。

按《宋史天文志》，汉永元铜仪，参八度。旧去极九十四
度。《景祐测验》，参宿十星十度，右足入毕十三度。
按《观象玩占》，“参七星，伐三星曰参伐七星为虎身，伐
为虎尾，觜为虎首，共为白虎，主西方。一曰大辰，一曰
天市，一曰锺龙，金星也。亦曰主𫓧钺，秉斩刈刑罚。又
为天狱，主杀伐。又为天尉，主边城九译及鲜卑之国。
七星”为七将军。其中三星横列为衡，主平理。前二大
星曰左右股，又谓之左右肩，为左右前将军。后二大
星曰左右足，右足为偏将军，左足为后将军；中三星
为大将军，乃为三将也。七星皆主边兵。其左肩北二
尺，为日月五星中道。